Izak met sy lastige kamera
Ek is onbehoorlik trots op hierdie projek. Izak met sy lastige kamera was daar omdat hy hou van kiekies neem. Annie Petersen, die voorsitter van ATKV-Atlantistak, het my gevra. LitNet het betrokke geraak. Toe het my kollegas by LAPA daarmee geloop en uiteindelik het die Universiteit Wes-Kaapland (UWK) alles bymekaar getrek.
Waaroor gaan die boek?
Hier is ’n Kerskousboek! Twaalf ongelooflike vroue wat ’n verskil maak tussen die bendes, die werkloosheid en die koeëls.
Dit is ’n moetlees vir almal wat glo dat liefde en geloof ’n verskil kán maak.
Atlantis aan die Weskus was die breinkind van ’n vorige regering se “desentralisasiebeleid” – maar is tans die toonvenster van ontheemding. Uit hierdie wanhoop, staan dié twaalf vroue se stories soos fakkels in ’n lang, donker nag. Die twaalf vroue is: Francis Brown, Mary-Ann Cedras, Chrissie Cloete, Mandy Jonker, Christine Lewis, Sylvia Losper, Lenie Maya, Carol Muller, Sillene Oppel, Olivia Pharo, Mary Tenggren en Rachael Watson.
Die verhale strek van gemeenskapdiens aan gestremde persone, bejaardes en kankerlyers, die rehabilitasie van dwelmafhanklikes, MIV/Vigs-voorkoming en -destigmatisering, tot inspirerende vroue wat staan in die onderwys, verpleegdienste, uitsaaiwese, ’n sangeres, ’n atleet en ’n tuinier.
Die opbrengs van dié boek sal deur die Departement Afrikaans en Nederlands, Universiteit Wes-Kaapland (UWK) aangewend word as studentebeurse.
Die samesteller en bydraers
Anastasia de Vries is ’n bekende skrywer, joernalis en dosent. Hierdie boekprojek is geloods in samewerking met die Departement Afrikaans en Nederlands, Universiteit Wes-Kaapland (UWK). Ander bydraers tot die projek is skrywer en joernalis Eldridge Jason, joernalis Christa Prinsloo, sowel as ses UWK-studente: Chandré Cloete, Suné van Rooyen, Geraldine Fortuin, Ebenesia Pieters, Jolyn Phillips en Courtneigh Ess.
Die kiekies in die boek?
Geneem deur Izak met sy lastige kamera. Dit is Alta Cloete wat my so noem!
Vroue van Atlantis. Samestellers Anastasia de Vries & Eldrige Jason. ISBN: 9780799368291. LAPA Uitgewers
← Chanette Paul among the classiest thriller writers of our day
Versoeningsdag 2017: Die ATKV se boodskap →
Mariana Nel on Word leesaktiviste!
Reptiele en ander gediertes op vakansie on Groot soogdiere in die Kruger Wildtuin